**OBČINA BLED, Cesta svobode 13, 4260 Bled, ki jo zastopa župan JANEZ FAJFAR, matična številka: 5883539, ID št. za DDV: SI75845687, kot sofinancer (v nadaljnjem besedilu: Občina)**

in

**(naziv izvajalca)**

**(naslov izvajalca)**

**davčna številka**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , **matična številka**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**št. trans. računa**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , **odprtega pri**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ki ga zastopa (odgovorna oseba)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(v nadaljnjem besedilu: izvajalec), kot prejemnik sredstev**

skleneta naslednjo

**P O G O D B O**

**o sofinanciranju programov ljubiteljske kulturne dejavnosti v občini Bled v letu 2020**

1. **člen**

Pogodbeni stranki uvodoma ugotavljata:

* da je Občina Bled na podlagi sprejetega proračuna Občine za leto 2020 (Ur. list RS št. 76/2019, z dne 13. 12. 2019) in Letnega izvedbenega načrta financiranja ljubiteljske kulturne dejavnosti v Občini Bled za leto 2020, dne 28. 2. 2020 objavila v Blejskih novicah ter na spletni strani Občine Bled Javni razpis za sofinanciranje programov ljubiteljske kulturne dejavnosti v občini Bled za leto 2020,
* da so bili na podlagi poročila Komisije, ki jo je za vodenje in izpeljavo postopka imenoval župan, izdani sklepi o dodelitvi sredstev za namen in v višini, navedeni v 2. členu te pogodbe.

1. **člen**

Pogodbeni stranki sta soglasni, da bo Občina Bled v letu 2020 sofinancirala izvedbo naslednjega programa in opreme v višini:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ EUR

Sredstva so zagotovljena na proračunski postavki 20070304 – Sredstva razpisa za delovanje kulturnih društev.

1. **člen**

Izvajalec se zavezuje, da bo program oz. dejavnost, iz 2. člena te pogodbe izvedel v skladu s prijavo na javni razpis, ki je sestavni del te pogodbe. Rok za izvedbo programa je 31. december 2020. Neporabljena sredstva po tej pogodbi, se ne prenesejo v naslednje proračunsko leto.

1. **člen**

Občina bo v letu 2020 sredstva za sofinanciranje izvajanja programa iz 2. člena te pogodbe nakazala na transakcijski račun prejemnika sredstev 30. dan po podpisu pogodbe oz. skladno z likvidnostno zmožnostjo sofinancerja.

5 točka 1. odst. 33. člena Zakona o izvrševanju proračunov Republike Slovenije za leti 2020 in 2021 (Uradni list RS, št. 75/2019) sicer določa, da so predplačila dovoljena le »*do višine 70 % predvidenih pogodbenih obveznosti za sofinanciranje dejavnosti, programov in projektov pod pogojem, da je prejemnik oseba zasebnega prava ter je ustanovljena in deluje kot društvo, zasebni zavod ali ustanova, če pogodbena vrednost ne preseže 20.000,00 eurov in če se pogodbene obveznosti v celoti izvedejo v tekočem letu«*.

Sredstva dodeljena na javnem razpisu za sofinanciranje programov ljubiteljske kulturne dejavnosti v občini Bled za leto 2020, bodo kljub zgoraj navedeni dikciji izvajalcu dodeljena v višini 100 %, saj izvajalec za svoje redno delovanje potrebuje likvidnostna sredstva, ki jih pridobi ravno s prijavo na predmetni razpis. Izvajalec se že s podpisom pogodbe zavezuje, da bo sredstva namensko porabil, v nasprotnem primeru ima Občina pravico zahtevati vračilo nenamensko porabljenih sredstev.

1. **člen**

(1)Prejemnik sredstev (društvo) se zavezuje najmanj enkrat v roku 365 dni od sklenitve te pogodbe:

* na povabilo sofinancerja brezplačno sodelovati pri izvedbi prireditev, katerih organizator oziroma soorganizator je sofinancer (Pustna povorka, Čistilna akcija, Harmonike ob blejskem jezeru, Praznična promenada, Krog prijateljstva, itd …),
* vsakokratno sodelovati na prireditvah, na katerih je smiselna predstavitev društev, klubov, združenj... in je organizator ali soorganizator sofinancer,
* sodelovati na čistilni akciji na območju Občine Bled.

Kot dokaz za točko (1) se šteje potrdilo o udeležbi, izdano s strani sofinancerja (za prvo in drugo alinejo) ter potrdilo o udeležbi s strani lokalnega vodje čistilne akcije (za tretjo alinejo).

(2) Prejemnik sredstev (društvo) se zavezuje:

- v vseh objavah in na sami prireditvi objavljati občino kot sofinancerja programa,

- izobesiti občinsko zastavo na prireditvah in tekmovanjih, kjer je to mogoče.

Kot dokaz za točko (2) se šteje slikovno gradivo (npr. fotografije izobešenih zastav) ali kopije objavljenih tekstov, oglasov, reklamnih lističev ipd.

(3) V primeru kršitev tega člena prejemnik sredstev (izvajalec) ni upravičen do izplačila sredstev po tej pogodbi. Prav tako ni upravičen do prijav na vse razpise s strani sofinancerja v naslednjem letu.

1. **člen**

Izvajalec ljubiteljskega kulturnega programa, ki pridobi sredstva za redno dejavnost mora občinski upravi **najkasneje do konca meseca februarja 2021** predložiti vsebinsko in finančno poročilo o delu izvajalca za preteklo leto, na predpisanem obrazcu.

Vsebinsko poročilo izvajalec ljubiteljskega kulturnega programa lahko dopolni tudi z dokumenti kot so: pomembnejši odzivi medijev, publikacije, drugi nosilci besede, slike ali zvoka, kopije objav v strokovni literaturi, poročila, priznanja, drugo.

Pogodbeni stranki sta soglasni, da v kolikor izvajalec ne ravna v skladu s to pogodbo, predvsem pa koristi sredstva v nasprotju z določili te pogodbe, ima občina pravico zahtevati vračilo danih sredstev skupaj z zakonitimi zamudnimi obrestmi od 1.1.2021 do dneva vračila sredstev s strani izvajalca.

Izvajalec zoper katerega je uveden postopek izterjave, ne more kandidirati za sredstva na naslednjem javnem razpisu.

Če občina pri pregledu poročil ali nadzoru delovanja izvajalca ugotovi nepravilnosti oz. odstopanja od predložene vloge na javni razpis in iz nje izhajajočih dogovorjenih pogodbenih obveznosti, se delež sredstev občine lahko sorazmerno zmanjša.

1. **člen**

Izvajalec je dolžan med potekom izvajanja programa takoj pisno obvestiti občino, če nastopijo okoliščine, ki utegnejo vplivati na vsebinsko ali časovno izvedbo programa ter predlagati ustrezno spremembo oz. dopolnitev pogodbe. Vse spremembe in dopolnitve te pogodbe se dogovorijo v pisnem dodatku k tej pogodbi.

1. **člen**

Izvajalec se zavezuje, da bo:

* sredstva, ki so dana s to pogodbo, porabilo namensko, skladno z določili 2. člena te pogodbe, za kar odgovarja podpisnik pogodbe,
* v predpisanem roku Občini predložilo vsebinsko in finančno poročilo o delu oz. namenski porabi dodeljenih sredstev,
* Občini dovolilo vpogled v finančno poslovanje in omogočilo preverjanje namenskosti porabe nakazanih finančnih sredstev za sofinanciranje letnega programa v letu 2020.

Občina ima pravico, izvajalec pa ji izrecno dovoljuje:

* izvajati nadzor nad dogovorjenim obsegom in kakovostjo izvedenega programa,
* izvajati nadzor nad namensko porabo javnih sredstev,
* pregledovati in zahtevati dokumentacijo, ki se nanaša na izvajanje pogodbenih obveznosti.

1. **člen**

Občina lahko odstopi od te pogodbe in zahteva vračilo že izplačanih proračunskih sredstev, skupaj z zakonitimi zamudnimi obrestmi od dneva prejetja sredstev do dneva vračila, poleg primerov, določenih s to pogodbo, tudi v primerih:

* če mu izvajalec ne omogoči nadzora v skladu z določili te pogodbe,
* če ugotovi, da je izvajalec nenamensko uporabil prejeta sredstva ali da jih je pridobil na podlagi neresničnih podatkov,
* če izvajalec kako drugače krši svoje obveznosti, določene s to pogodbo.

1. **člen**

Za realizacijo te pogodbe je s strani Občine zadolžena Polona Zalokar, Višja svetovalka za gospodarske in družbene dejavnosti, s strani izvajalca pa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

1. **člen**

Pogodbeni stranki izjavljata, da sta seznanjeni z določili Zakona o integriteti in preprečevanju korupcije, kjer je med drugim določeno, da je pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije javnega sektorja obljubi ali dá kakšno dovoljeno korist za pridobitev posla, za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizacij iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa iz javnega sektorja, drugi pogodbeni stranki ali njenemu predstavniku, zastopniku ali posredniku, nična.

Izvajalec s podpisom te pogodbe jamči, da nima omejitev poslovanja na podlagi Zakona o integriteti in preprečevanju korupcije.

Pogodbene stranke bodo v primeru ugotovitve o domnevnem obstoju dejanskega stanja iz prvega odstavka ali obvestila Komisije za preprečevanje korupcije ali drugih organov, glede njegovega domnevnega nastanka, pričele z ugotavljanjem pogojev ničnosti pogodbe iz prejšnjega odstavka oziroma z drugimi ukrepi v skladu s predpisi Republike Slovenije.

1. **člen**

Pogodbeni stranki sta soglasni, da se bosta obojestransko obveščali o vseh dejstvih, ki so pomembna za izvajanje te pogodbe.

1. **člen**

Pogodbeni stranki sta soglasni, da bosta morebitne spore reševali sporazumno, v nasprotnem primeru pa je za reševanje njunih sporov pristojno krajevno in stvarno pristojno sodišče.

1. **člen**

Ta pogodba je sestavljena v dveh (2) enakih izvodih, od katerih Občina prejme en (1) izvod, en (1) izvod pa izvajalec pogodbe. Pogodba prične veljati, ko jo podpišeta obe pogodbeni stranki.

Številka:

Datum:

**IZVAJALEC - DRUŠTVO OBČINA BLED**

**Predsednik Župan**

**JANEZ FAJFAR**

(Žig)